Самопотапање немачке Океанске флоте у Скапа Флоу
Самопотапање немачке Океанске флоте у Скапа Флоу се догодило у бази Краљевске морнарице у Скапа Флоуу, Шкотска, по завршетку Првог светског рата. Немачка Флота високог мора је била тамо интернирана по условима примирја, док се преговарало о судбини бродова. Страхујући да ће сви бродови бити преотети и подељени међу савезничким силама, немачки заповедник адмирал Лудвиг фон Ројтер је одлучио да потопи флоту.